Υπάρχουν κάποιες βασικές ενδείξεις, που μας προειδοποιούν, ότι η υδραυλική εγκατάσταση αποχέτευσης μπάνιου ή κουζίνας, δεν έχει σχεδιαστεί, ή δεν έχει υλοποιηθεί σωστά. Οι ενδείξεις αυτές παρατηρούνται εύκολα από τον καθένα, ακόμα κι αν δεν έχει εμπειρία στην ενασχόληση με τις υδραυλικές εγκαταστάσεις.
Για παράδειγμα, καταλαβαίνεις ότι έχει γίνει κάποιο λάθος στην κατασκευή για την υδραυλική εγκατάσταση αποχέτευσης του σπιτιού σου, όταν από την αποχέτευση ακούγονται περίεργοι θόρυβοι. Αυτό ισχύει για την αποχέτευση του μπάνιου, αλλά και της κουζίνας, οι οποίες πρέπει να μην ακούγονται καθόλου.
Έπειτα, μια ισχυρή ένδειξη ότι έχει γίνει λάθος εγκατάσταση αποχέτευσης είναι, αν υπάρχουν διαρροές ή δυσάρεστες οσμές από την αποχέτευση, ενώ η υδραυλική εγκατάσταση είναι σχετικά καινούργια. Αυτές οι ενδείξεις δείχνουν, πως πρέπει να απευθυνθείς άμεσα σε εξειδικευμένο επαγγελματία, για να κάνει διάγνωση και να λύσει το πρόβλημά σου.